
a víziközművek gördülő fejlesztési tervére

Martfű Város Önkormányzata Képviselő-testületének 

Előkészítette: Baloghné Juhász Erzsébet irodavezető

Döntéshozatal: egyszerű többség 
Tárgyalás módja: nyilvános ülés
Tisztelt Képviselő-testület!

A víziközmű- szolgáltatásról szóló 2011. évi CCIX. Törvény (továbbiakban: Vksztv.) 11. § (1) bekezdése szerint, a víziközmű- szolgáltatás hosszútávú biztosítása érdekében ágazatonként (vízszolgáltatás, csatornaszolgáltatás) 15 év időtávra gördülő fejlesztési tervet kell készíteni.

A gördülő fejlesztési terv felújítási és pótlási tervből, valamint beruházási tervből áll.

A gördülő fejlesztési tervek tartalmi követelményeire részletes jogi szabályozás nem került kiadásra.

A Vksztv. (2) és (3) bekezdése értelmében bérleti- üzemeltetési szerződés esetén a felújítási, pótlási, valamint beruházási tervet is az ellátásért felelősnek kell elkészíteni és benyújtani jóváhagyásra a Magyar Energetikai és Közmű- szabályozási Hivatalhoz (továbbiakban: Hivatal) szeptember 15-ig.
A Bácsvíz Zrt. kérte, hogy az Önkormányzat adjon megbízást számára, hogy helyette és nevében a gördülő fejlesztési tervet elkészítse és a Hivatalhoz jóváhagyásra benyújtsa. A határidők betartása miatt a meghatalmazást aláírtam.

Előterjesztésem mellékletét képezi a gördülő fejlesztési terv, valamint a meghatalmazás.

Kérem a Tisztelt Képviselő- testületet utólagosan hagyja jóvá a dokumentumokat.

Határozati javaslat: 

Martfű Város Önkormányzata Képviselő-testületének

.../2015.(…….) határozata

a víziközművek gördülő fejlesztési tervéről

Martfű Város Önkormányzata Képviselő-testülete megtárgyalta a víziközművek gördülő fejlesztési tervére vonatkozó előterjesztést és az alábbiak szerint döntött:

Martfű Város Önkormányzata Képviselő-testülete utólagosan jóváhagyja a víziközművek gördülő fejlesztési tervét, valamint a Bácsvíz Zrt. számára adott meghatalmazást.

Erről értesülnek: 

1. Jász-Nagykun-Szolnok Megyei Kormányhivatal

2. Bácsvíz Zrt.

Martfű, 2015. szeptember 15.

Dr. Papp Antal 
polgármester

Látta: Szász Éva jegyző

